B.2 OBCHODNÉ PODMIENKY DODANIA PREDMETU ZÁKAZKY

Návrh zmluvy

Rámcová dohoda

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších právnych predpisov (ďalej len „Obchodný zákonník“) a ustanoveniami § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO a zmluva“) a medzi zmluvnými stranami označenými ako:

1. **na strane objednávateľa:**

Obchodné meno: **Mesto Zlaté Moravce**

Sídlo: 1. mája 2, 953 01 Zlaté Moravce

V jeho mene konajúci: PaedDr. Dušan Husár, primátor mesta

Oprávnený rokovať vo veciach

a) zmluvných: JUDr. Michaela Uličná, kontakt: 037/69 239 30,

e-mail: pravnik@zlatemoravce.eu

b) technických: Ing. Júlia Bacigálová, kontakt: 037/69 239 15,

e-mail: julia.bacigalova@zlatemoravce.eu

IČO: 00308676

DIČ: 2021058787

Bankové spojenie: VÚB Nitra

IBAN: SK24 0900 0000 0050 5810 9482

(ďalej aj ako „**Objednávateľ**“)

a

1. **na strane dodávateľa:**

Obchodné meno:

Sídlo:

IČO:

DIČ:

IČ DPH:

Zastúpený:

Bankové spojenie:

IBAN:

(ďalej aj len ako „**Dodávateľ”)**

(Objednávateľ a Dodávateľ ďalej aj len ako „**Strany**“ alebo „**Účastníci zmluvy**“)

**Článok I**

**Preambula**

Verejný obstarávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), verejné obstarávanie na nadlimitnú zákazku postupom „Stravné a darčekové poukážky“. Oznámenie o vyhlásení verejného obstarávania na daný predmet zákazky bolo uverejnené v Európskom Vestníku verejného obstarávania č. 2020/S 138-338717 dňa 20/07/2020. Do predmetného verejného obstarávania predložil ponuku aj dodávateľ.

Na základe vyhodnotenia ponúk, predložených do uvedeného postupu zadávania zákazky, účastníci zmluvy uzavretím tejto rámcovej zmluvy prejavujú svoju vôľu dohodnúť podmienky a spôsob realizácie predmetu zákazky, v zmysle vyhlásenej verejnej súťaže.

Táto rámcová zmluva je uzatvorená medzi objednávateľom a dodávateľom a na základe tejto rámcovej zmluvy bude dodávateľ povinný dodávať predmet zmluvy a všetky s tým súvisiace činnosti vyplývajúce z tejto rámcovej zmluvy**.**

**Článok II**

**Úvodné ustanovenia**

1. Účastníci zmluvy uzatvárajú túto zmluvu v súlade s výsledkom verejnej zákazky - „**Stravné a darčekové poukážky**“.
2. Touto zmluvou sa stanovuje právny režim dodania tovarov uvedených v predmete zmluvy, na základe uzatvorenia čiastkových objednávok (ďalej len „objednávka“).
3. Objednávky bude za objednávateľa podpisovať primátor a/alebo ním poverené osoby. Objednávky sa vystavujú a doručujú písomne – e-mailom alebo listovou zásielkou a archivujú ako kópie pre účely zistenia čerpania tejto zmluvy.
4. V objednávkach bude uvedená špecifikácia jednotlivých tovarov, ich množstvo, cena, miesto dodania, termín dodania a ostatné dodacie podmienky. Ak dodávateľ zistí, že akákoľvek špecifikácia uvedená v objednávke má vady (t.j. nie je úplná, jednoznačná a pod.), je povinný na toto upozorniť kontaktnú osobu objednávateľa, a to mailom, telefonicky, alebo písomne.

**Článok III**

**Predmet zmluvy**

1. Dodávateľ sa zaväzuje objednávateľovi dodať stravné poukážky za účelom splnenia povinnosti objednávateľa ako zamestnávateľa v súvislosti s ustanovením § 152 ods. 2 zákona č. 311/2001 Z.z. Zákonník práce v znení neskorších predpisov, ako aj darčekové a iné poukážky špecifikované bližšie v Prílohe č. 1 zmluvy (ďalej len „tovary alebo poukážky“). Dodávateľ sa zároveň zaväzuje objednávateľovi umožniť nadobudnúť vlastnícke právo k dodaným tovarom. Objednávateľ sa zaväzuje, že za dodaný tovar zaplatí cenu, ktorá bude výsledkom verejného obstarávania.
2. Objednávateľ si vyhradzuje právo úpravy hodnoty poukážok podľa svojich rozpočtových a finančných možností ako aj príslušných predpisov, vzťahujúcich sa na ich úpravu. V takomto prípade môže objednávateľ objednať požadovaný tovar podľa potreby a dodávateľ sa zaväzuje ich dodať v cenovej úrovni uvedenej v ponuke, po vzájomnom odsúhlasení s objednávateľom.
3. Dodávateľ sa zaväzuje dodať odberateľovi poukážky riadne označené názvom a logom dodávateľa, príslušnou nominálnou hodnotou v eurách, kalendárnym rokom ich platnosti a s obsahom ochranných prvkov zabezpečujúcich ochranu pred ich sfalšovaním. Poukážky musia byť platné pre kalendárny rok, na ktorý sa vzťahuje objednávka objednávateľa.
4. Dodávateľ sa zaväzuje v dohodnutej lehote 10 kalendárnych dní, v požadovanom množstve a kvalite zabezpečiť dodanie tovaru na miesto dodania uvedené v objednávke. Lehota dodania sa počíta odo dňa potvrdenia objednávky dodávateľom, ktorú je dodávateľ povinný potvrdiť do 24 hod. od jej prijatia.
5. Predpokladaný celkový finančný objem predmetu zmluvy je **750.000,00.- EUR bez DPH** na celé obdobie trvania zmluvy. Predpokladané množstvo tovaru definované v Prílohe č. 1 zmluvy môže objednávateľ navýšiť podľa potreby, ak neprekročí celkový finančný objem predmetu zmluvy.
6. Objednávateľ nie je povinný zakúpiť predpokladané množstvo tovarov tvoriacich predmet zmluvy, ani vyčerpať jeho predpokladaný finančný objem. Celkové zakúpené množstvo predmetu zmluvy bude závisieť od finančných možností a konečných potrieb objednávateľa.
7. V návrhu objednávok uzatváraných na základe tejto zmluvy budú potreby objednávateľa spresnené podrobným vymedzením druhu a množstva predmetu zmluvy.

**Článok IV**

**Cena**

1. Cena za predmet zmluvy je stanovená dohodou v zmysle zákona č.18/1996 Z. z.   
   o cenách v znení neskorších predpisov (ďalej len „zákon o cenách“) a vyhlášky MF SR   
   č. 87/1996 Z. z., ktorou sa vykonáva zákon o cenách v znení neskorších predpisov.
2. Cena zahŕňa všetky ekonomicky oprávnené náklady dodávateľa vynaložené v súvislosti s dodaním predmetu zmluvy (napr. provízie, služba v podobe nabalíčkovania a doručenia poukážok na miesta dodania, administratívne úkony..)
3. Celková cena za jednu poukážku je tvorená súčtom nominálnej hodnoty poukážky v € a výškou provízie v € vrátane DPH a do výpočtov vstupuje zaokrúhlená na päť desatinných miest.
4. Provízia dodávateľa pokrýva všetky náklady dodávateľa za sprostredkovanie služieb stravovania objednávateľovi, pokrýva najmä všetky náklady dodávateľa spojené s vyhotovením, dodaním poukážok objednávateľovi, náklady spojené so zmenou nominálnej hodnoty poukážok a všetky ďalšie prípadné náklady dodávateľa spojené s plnením predmetu zákazky.
5. Výška provízie je rozdiel medzi ponúknutou cenou uchádzača za jednu poukážku a nominálnou hodnotou jednej poukážky a vyjadruje sa v % z nominálnej hodnoty poukážky a je nemenná po celú dobu trvania zmluvného vzťahu.
6. Výška provízie v € bez DPH (VP) sa po ukončení súťaže a uzavretí zmluvy stanoví s presnosťou na 5 desatinných miest na základe nasledujúceho vzorca VP = (5,00 € x VP%) : 100.
7. Celková cena na úhradu za dodané poukážky bude vo faktúre uvedená ako súčin počtu dodaných poukážok a celkovej ceny za poukážku vypočítanej podľa predchádzajúcich bodov. Takto vypočítaná suma v € bude zaokrúhlená na dve desatinné miesta.
8. Dodávateľ, ktorý má sídlo alebo miesto podnikania v SR a nie je platiteľom DPH, uvedie celkové jednotkové ceny a na skutočnosť, že nie je platiteľom DPH, upozorní.
9. Spôsob určenia ceny tovarov, špecifikovaných v objednávkach:

Dodávateľ dodá tovar za jednotkové ceny, ktoré boli obsiahnuté v ponuke a sú uvedené v Prílohe č. 1 tejto zmluvy.

1. V prípade, ak sa po uzatvorení tejto zmluvy preukáže, že na relevantnom trhu existuje nižšia cena za rovnaké alebo porovnateľné plnenie ako je obsiahnuté v tejto zmluve alebo dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
2. Dodávateľ nebude objednávateľovi účtovať žiadne storno poplatky za vrátenie, výmenu či zmenu nominálnej hodnoty poukážok.
3. Zmena nominálnej hodnoty poukážky počas trvania zmluvného vzťahu je právom objednávateľa a vykoná sa na základe vystavenej objednávky, v ktorej bude uvedená nová nominálna hodnota poukážky. Náklady spojené so zmenou nominálnej hodnoty poukážok sú započítané do provízie dodávateľa.
4. Nahradenie vrátených nepoužitých poukážok dodávateľom je právom objednávateľa a prebehne buď vrátením finančnej čiastky objednávateľovi rovnajúcej sa cene vrátených poukážok alebo dodaním poukážok na nové emisné obdobie objednávateľovi v rovnakej nominálnej hodnote.

**Článok V**

**Podmienky dodania a preberania predmetu zmluvy**

1. Za dodávateľa je za riadne odovzdanie predmetu zmluvy zodpovedná osoba oprávnená konať vo veciach realizácie zmluvy definovaná v článku XIV bod 2.
2. Dodávateľ sa zaväzuje v dohodnutej lehote 10 kalendárnych dní, v požadovanom množstve a kvalite zabezpečiť dodanie tovaru na miesto dodania uvedené v objednávke. Lehota dodania sa počíta odo dňa potvrdenia objednávky dodávateľom, ktorú je dodávateľ povinný potvrdiť do 24 hod. od jej prijatia.
3. Objednávateľ je oprávnený odmietnuť dodanie predmetu zmluvy v prípade, ak táto bola dodaná po lehote na dodanie, ak má viditeľné vady (najmä poškodené obaly a i.), nebolo dodržané dohodnuté množstvo a nominálna hodnota poukážok. V takomto prípade sa bude postupovať akoby predmet zmluvy ani nebol dodaný.
4. Dodávateľ je povinný dodávať tovary podľa tejto Rámcovej zmluvy vo vlastnom mene, na svoje náklady a nebezpečenstvo.

**Článok VI**

**Miesto dodania predmetu zmluvy**

1. Miestom dodania tovarov je sídlo Objednávateľa. Konkrétne miesto dodania tovarov bude vždy uvedené v samostatnej objednávke podľa jednotlivých miest dodania tovarov.

**Článok VII**

**Platobné podmienky**

1. Objednávateľ sa zaväzuje zaplatiť dodávateľovi za dodaný tovar cenu podľa tejto zmluvy, na základe faktúry vystavenej dodávateľom a po podpísaní dodacieho listu. Objednávateľ neposkytne dodávateľovi preddavok na zrealizovanie predmetu plnenia zmluvy.
2. Každá faktúra musí mať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude aj originál dodacieho listu.
3. Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude spĺňať náležitosti alebo nebude vystavená v súlade s touto dohodou a  objednávkou, objednávateľ ju vráti v lehote splatnosti dodávateľovi na opravu alebo doplnenie. Lehota splatnosti začne plynúť odo dňa doručenej alebo opravenej faktúry dodávateľom objednávateľovi. Faktúry budú uhrádzané výhradne prevodným príkazom.

**Článok VIII**

**Spôsob uzatvárania objednávok**

1. Objednávateľ zašle dodávateľovi návrh objednávky mailom, na adresu uvedenú v článku XIV bod 2. Pre každé miesto dodania tovarov bude vystavená samostatná objednávka z dôvodu iných dodacích adries.
2. V návrhu objednávky musia účastníci zmluvy uviesť: citáciu tejto zmluvy, špecifikáciu predmetu objednávky (nominálna hodnota, množstvo), miesto dodania tovarov, meno, priezvisko a funkciu zodpovedných osôb oboch strán, fakturačné údaje, cenu podľa Článku IV a ďalšie potrebné spresňujúce ustanovenia v súlade s touto dohodou.

**Článok IX**

**Záruky**

1. Dodávateľ je zodpovedný za to, že tovar je riadne dodaný v súlade s touto dohodou, má vlastnosti dohodnuté v tejto dohode a je v súlade so všeobecne záväznými právnymi predpismi SR.
2. Objednávateľ má právo kontrolovať množstvo a kvalitu dodaného tovaru. V prípade, že objednávateľ zistí nedostatky, resp. rozpor s vopred dohodnutými požiadavkami, je oprávnený požiadať dodávateľa o ich odstránenie. Dodávateľ sa zaväzuje v prípade opodstatnenosti požiadavky objednávateľa tieto nedostatky bezodkladne a bezplatne odstrániť.
3. Dodávateľ preberá záruku za dodaný tovar počas záručnej doby, ktorá je 24 mesiacov prípadne kratšia v závislosti od druhu objednávaného tovaru, ak je výrobcom stanovená iná doba exspirácie.
4. Dodávateľ preberá záruku za akosť tovaru podľa § 429 a nasl. a zodpovedá za vady tovaru podľa § 422 a nasl. Obchodného zákonníka v platnom znení.
5. Nebezpečenstvo škody na tovare prechádza na objednávateľa prevzatím tovaru v mieste plnenia.
6. Vady zjavné, kvalitatívne alebo množstevné, zistené pri prevzatí predmetu tejto rámcovej dohody, je objednávateľ oprávnený reklamovať ihneď pri jeho prevzatí, a to zápisom o neprevzatí chýbajúcej alebo vadnej časti predmetu rámcovej dohody. Zápis o neprevzatí musí obsahovať dôvody neprevzatia a musí byť podpísaný poverenými zástupcami oboch strán dohody.
7. Objednávateľ je oprávnený neprevziať predmet dohody alebo jeho časť, ak tovar:
8. je nekompletný,
9. je poškodený
10. vykazuje akékoľvek odchýlky od dohodnutého predmetu rámcovej dohody.
11. Skryté vady má objednávateľ právo reklamovať bez zbytočného odkladu, najneskôr do konca exspiračnej doby.
12. Reklamácie na dodaný tovar je dodávateľ povinný riešiť v lehote do 3 (troch) pracovných dní odo dňa riadneho doručenia písomnej reklamácie. Prípadne nároky z vád tovaru sú riešené v zmysle príslušných ustanovení Obchodného zákonníka.
13. Objednávateľ je povinný doručiť reklamáciu dodávateľovi poštou, e-mailom alebo faxom, a to okamžite po zistení vady na dodanom tovare, najneskôr do skončenia záručnej lehoty.
14. Objednávateľ je oprávnený v prípade zistenia akýchkoľvek vád dodaného tovaru žiadať od dodávateľa:
15. výmenu vadného tovaru za nový bezvadný tovar, najneskôr do 30 (tridsiatich) pracovných dní odo dňa uplatnenia reklamácie;
16. odstúpenie od objednávky tovaru v prípade nesplnenia povinnosti dodávateľa podľa písm. a);
17. náhradu škody spôsobenej dodaním vadného tovaru.
18. V prípade opakovaného dodania vadného tovaru dodávateľom má objednávateľ právo na odstúpenie od tejto rámcovej dohody a bezodkladné vrátenie zaplatenej kúpnej ceny za dodaný vadný tovar.

**Článok X**

**Zmluvné sankcie**

1. V prípade, že dodávateľ nedodá objednaný tovar v súlade s objednávkou, t.j. v požadovanom množstve, kvalite a v dohodnutej lehote, objednávateľ je oprávnený požadovať zaplatenie zmluvnej pokuty vo výške 0,03 % z ceny nedodaného tovaru, za každý deň omeškania. Zaplatením zmluvnej pokuty nie je dotknutý nárok objednávateľa na náhradu škody.
2. V prípade omeškania objednávateľa s úhradou platby za dodaný tovar, dodávateľ je oprávnený požadovať zaplatenie úroku z omeškania vo výške 0,03 % z neuhradenej fakturovanej čiastky, za každý deň omeškania.

**Článok XI**

**Vlastnícke právo**

1. Objednávateľ nadobúda vlastnícke právo k predmetu plnenia zmluvy až po uhradení ceny za dodaný tovar podľa čl. VII.

**Článok XII**

**Doba trvania zmluvy a právo odstúpenia od zmluvy**

1. Táto rámcová zmluva sa uzatvára na dobu určitú 48 mesiacov (4 roky) odo dňa jej účinnosti alebo až do vyčerpania finančného limitu tejto Rámcovej zmluvy, uvedeného v čl. III bod 3) podľa toho, ktorá skutočnosť nastane skôr.

1. Rámcovú zmluvu je možné ukončiť pred uplynutím dohodnutej doby trvania:
2. písomnou dohodou ku dňu, ktorý bude v tejto dohode uvedený;
3. výpoveďou aj bez uvedenia dôvodu. Výpoveď musí byť písomná a doručená druhej zmluvnej strane. Výpovedná lehota je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola doručená druhej zmluvnej strane;
4. odstúpením od zmluvy ktoroukoľvek zo zmluvných strán v prípade podstatného porušenia zmluvy v súlade s § 344 Obchodného zákonníka;
5. v súlade s ustanovením § 19 zákona o VO.
6. Každá zo strán tejto zmluvy je oprávnená odstúpiť od zmluvy pri podstatnom porušení povinnosti vyplývajúcej z tejto zmluvy druhou stranou, ak porušujúca strana neodstráni tento stav v lehote na nápravu, poskytnutej druhou stranou, v trvaní najmenej 14 dní, alebo keď sa pre druhú stranu stalo splnenie podstatných povinností, vyplývajúcich z tejto zmluvy, úplne nemožným.
7. Odstúpením od zmluvy zanikajú všetky práva a povinnosti strán z zmluvy. Odstúpenie od zmluvy sa nedotýka nároku na náhradu škody, vzniknutej porušením zmluvy a nároku na zaplatenie zmluvnej pokuty, podľa čl. X. Zmluvná strana, ktorej pred odstúpením od zmluvy poskytla plnenie druhá strana, toto plnenie vráti, pri peňažnom záväzku aj spolu s úrokmi z omeškania, uvedenými v čl. IX. Ak vracia plnenie strana, ktorá odstúpila od zmluvy, má nárok na úhradu nákladov s tým spojených.

**Článok XIII**

**Osobitné ustanovenia**

1. Zmluvné strany berú na vedomie, že na základe tejto zmluvy nemôže dôjsť k dodaniu tovarov. Dodanie tovarov je možné až na základe uzatvorenia objednávky v súlade s touto zmluvou. Keďže táto zmluva je výsledkom verejnej súťaže, oprávňuje účastníkov zmluvy k uzatváraniu objednávok, ktoré tvoria predmet tejto zmluvy.
2. Dodávateľ je povinný uviesť údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a to najneskôr v čase uzavretia Rámcovej dohody. Dodávateľ uvedené údaje doplní do Prílohy č. 2 tejto Zmluvy. V prípade, že zhotoviteľ nevyužije subdodávateľov pri plnení predmetu tejto zmluvy, túto skutočnosť preukáže čestným vyhlásením alebo iným obdobným dokladom.
3. Dodávateľ aj subdodávatelia musia zároveň spĺňať podmienky zákona č. 315/2016 Z.z. Zákon o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas celého trvania Rámcovej dohody.
4. Dodávateľ je povinný do piatich pracovných dní odo dňa uzatvorenia zmluvy s novým subdodávateľom predložiť objednávateľovi aktualizované znenie zoznamu subdodávateľov.

**Článok XIV**

**Záverečné ustanovenia**

1. Táto zmluva nadobúda platnosť dňom jej podpisu obidvomi stranami a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády Slovenskej republiky.
2. Účastníci zmluvy na účely tejto zmluvy určujú kontaktné osoby, zodpovedné za vecnú a odbornú komunikáciu príp. realizáciu plnenia zmluvy, v súvislosti s touto dohodou takto:

za dodávateľa:

meno: .....................................

tel.: .....................................

e-mail: .....................................

za objednávateľa:

meno: Ing. Iveta Szobiová

tel.: 037/ 69 239 04

e-mail: [iveta.szobiova@zlatemoravce.eu](https://www.adox.sk/owa/redir.aspx?C=ChlA7AXmnrcIRx_eKPDnDsWqy2CIu1aevvK0llwfqFnOD7NriCzYCA..&URL=mailto%3aiveta.szobiova%40zlatemoravce.eu)

1. Zmeny kontaktných osôb uvedených v bode 2) môže príslušná strana zmeniť jednostranným rozhodnutím, doručeným v písomnej forme prostredníctvom e-mailu druhej zmluvnej strane.
2. Táto zmluva môže byť zmenená a doplňovaná v súlade s príslušnými ustanoveniami zákona o verejnom obstarávaní, formou číslovaného písomného dodatku, podpísaného obidvomi účastníkmi zmluvy.
3. Právne vzťahy oboch strán, neupravené touto dohodou, sa riadia príslušnými ustanoveniami Obchodného zákonníka a ostatnými právnymi predpismi SR.
4. Zmluva je vyhotovená v piatich rovnopisoch, z ktorých objednávateľ obdrží dve vyhotovenia a dodávatelia po jednom vyhotovení.
5. Ak zanikne jedna zo strán, prechádzajú jej práva a povinnosti z tejto zmluvy na jej právneho nástupcu.
6. Účastníci zmluvy vyhlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.
7. Súčasťou tejto rámcovej zmluvy sú nasledovné prílohy:

Príloha č. 1: Špecifikácia s cenovou kalkuláciou

Príloha č. 2: Zoznam subdodávateľov/Čestné vyhlásenie

Za dodávateľa: Za objednávateľa:

V ...................... dňa .............................. V ................. dňa....................................

............................................................... ...............................................................

**Príloha č. 1: špecifikácia s cenovou kalkulácioU**

|  |  |  |  |  |
| --- | --- | --- | --- | --- |
| **Stravné a darčekové poukážky** | | | | |
| **Položka** | **Nominálna hodnota** | **Počet 4 roky** | **Cena za 1 MJ v Eur bez DPH** | **Cena spolu v Eur bez DPH** |
| Elektronická stravná poukážka | 5,10 Eur | 110.400 dobití |  |  |
| Stravná poukážka | 5,10 Eur | 10 080 ks |  |  |
| Darčeková poukážka | 10,00 Eur | 4 800 ks |  |  |
| Darčeková poukážka | 5,00 Eur | 800 ks |  |  |
| Sociálna poukážka – kniha | 24,95 EUR  (v zložení poukážok 5Eur, + hodnota do sumy 24,95 Eur) | 1 196 bal. |  |  |

**Príloha č. 2: Zoznam subdodávateľov/Čestné vyhlásenie**

# **Zoznam subdodávateľov**

(čestné vyhlásenie k subdodávkam)

Uchádzač:..........................................................., so sídlom ...........................................................,

IČO: .................. týmto vyhlasujem, že v nadlimitnej zákazke na uskutočnenie stavebných prác - predmet zákazky: „**Stravné a darčekové poukážky**“

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy, ktoré sú uvedené v súťažných podkladov);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne**:**

1. údaje o všetkých známych subdodávateľoch:
2. údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia:

V ........................, dňa............................

...................................................................................

meno, priezvisko a podpis oprávneného zástupcu uchádzača